Ego Hugo dominus Ulmi, ego Gauterius de Suilliaco, notum facimus presentibus et futuris, quod nos pro remedio animarum nostrarum et antecessorum nostrorum dedimus et in perpetuum libere et absolute quitavimus Deo et ecclesie sancti Germani de Suilliaco terram de Iunchery ab omni dominio absolutam et totius exactionis immunem, ad cimiterium, sicut cruces designant, disponendum et consecrandum. In cujus rei testimonium ego Hugo dominus Ulmi sigillo meo et ego Gauterius de Suilliaco, quia sigillum non habeo, sigillis Hugonis cantoris Eduensis et Pontii de Monte sancti Iohannis militis, avunculorum meorum, ad preces meas appositis, presentem cartam fecimus roborari. Actum anno gracie Mº CCº XVIIº.